
A V I Z

asupra proiectului de Lege pentru aprobarea Ordonanţei de urgenţă nr.6/2001 privind aprobarea plafonului de îndatorare publică externă a României pentru anul 2001.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă nr.6/2001 privind aprobarea plafonului de îndatorare publică externă a României pentru anul 2001, trimis cu adresa nr.8 din 6 februarie 2001, înregistrată sub nr.194/XVIII/11 din 6 februarie 2001.   



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 7 februarie 2001.



Membrii comisiei au examinat Ordonanţa de urgenţă a Guvernului nr.6/2001 supusă aprobării, expunerea de motive la proiectul de lege şi avizul Consiliului Legislativ nr.43/12.01.2001.



În urma dezbaterilor, membrii comisiei au hotărât, cu majoritate de voturi,  să avizeze favorabil proiectul de lege, în forma prezentată.

În raport de obiectul şi conţinutul său, proiectul de lege face parte din categoria legilor ordinare. 

